Diari Oficial de la Generalitat Valenciana


Sumari del DOGV 3259, del 08-06-1998 (1998/4617)

Convocatòria d'assemblea general ordinària.
-------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4617


Organisme emissor
:   Caixa Rural San Jaime de Les Alqueries, SCOOP Crèd. V.

Tipus de document
:   Convocatòria

Convocatòria d'assemblea general ordinària. [1998/Q4617]
  
En compliment de l'acord adoptat pel Consell Rector d'aquesta entitat, i de conformitat amb el que s'estableix legalment i estatutàriament, es convoquen tots els socis d'aquesta caixa rural per a fer assemblea general ordinària, al domicili social d'aquesta, situat a Alquerías del Niño Perdido, carrer de Sant Jaume, número 24, el proper dissabte, dia 27 de juny de 1998, a les 19.15 hores en primera convocatòria i a les 19.45 hores en segona, a fi de tractar dels diferents punts del següent:
  
Ordre del dia
  
1. Examen de la gestió social. Aprovació, si pertoca, dels comptes anuals corresponents a l'exercici econòmic de 1997.
  
2. Acord sobre la distribució de resultats.
  
3. Aprovació, si pertoca, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses d'aquest fons per a l'exercici en curs.
  
4. Nomenament de Coopers&Lybrand com a auditor extern per a la verificació de comptes anuals corresponents a l'exercici econòmic en curs.
  
5. Elecció per a la renovació estatutària de membres titulars i suplements del Consell Rector, i també per a la designació dels integrants de la comissió de recursos.
  
6. Modificació dels estatuts socials d'aquesta caixa rural, per reducció del capital social mínim estutari, a fi d'incrementar reserves per un import igual, a l'igual que per a l'adaptació d'aquests allò que regula el Decret 2/1997, de 7 de gener, relatiu a les cooperatives de crèdit de la Comunitat Valenciana, a l'igual que s'estableix en la Llei 3/1995, de 2 de març, de Modificació de la Llei de Cooperatives de la Comunitat Valenciana.
  
7. Habilitació al Consell Rector perquè per ell mateix puga completar, adequar o esmenar el text estatutari aprovat, en la mesura que calga per a poder complir les indicacions o esmenar les objeccions que puga formular a aquest text l'Institut Valencià de Finances o els registres competents, per a la seua autorització, qualificació i inscripció.
  
8. Suggeriments i preguntes al Consell Rector.
  
9. Decisió sobre l'aprovació de l'acta. Designació de socis a aquest efecte.
  
Nota: d'acord amb el que disposen els articles 21 i 29 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'assemblea, estan a disposició dels socis al domicili social de l'entitat, on podran ser examinats de 09.00 a 14.00 hores, durant tots els dies hàbils següents al de l'anunci d'aquesta convocatòria i fins el dia de la realització de l'assemblea; els socis, així mateix, tindran dret a rebre gratuïtament, després de sol·licitar-ho per escrit, una còpia dels indicats documents.